**NEZAVISNI UNIVERZITET BANJALUKA**

**Veljka Mlađenovića 12e**

**Banjaluka**

Broj: 71-1-34-05/24

Datum: 29.01.2024. godine

Na osnovu člana 91. stav 6. Zakona o visokom obrazovanju („Službeni glasnik Republike Srpske“ br. 67/2020), člana 114. stav 4. Statuta Nezavisnog univerziteta Banjaluka (br. 308/22 od dana 30.09.2022. godine) i člana 15. stav 2. Pravilnika o postupku i uslovima izbora akademskog osoblja (br. 71-4-228-04/23 od dana 27.04.2023. godine), Senat Nezavisnog univerziteta Banjaluka raspisuje

**JAVNI KONKURS**

**za prijem nastavnika**

1. Oglašava se konkurs za prijem nastavnika:

Docent, vanredni ili redovni profesor, za uže naučne oblasti:

* Trgovina, turizam i hotelijerstvo – jedan izvršilac,
* Marketing – jedan izvršilac,
* Poslovne finansije – jedan izvršilac,
* Računarske nauke – jedan izvršilac,
* Ekologija, zaštita biodiverziteta – jedan izvršilac,

1. Opšti uslovi za prijavu na konkurs su sljedeći:

* da je državljanin Republike Srpske / Bosne i Hercegovine;
* da je stariji od 18 godina;
* da ima opštu zdravstvenu sposobnost;
* da se protiv kandidata ne vodi krivični postupak.

1. Posebni uslovi za prijavu na konkurs su sljedeći:

* da ima odgovarajući izbor u zvanje, osim ukoliko se prvi put bira u zvanje.
* da ispunjava uslove predviđene Zakonom o visokom obrazovanju, Pravilnikom o uslovima za izbor u naučno-nastavna, umjetničko-nastavna, nastavna i saradnička zvanja, Statutom Nezavisnog univerziteta Banja Luka i Pravilnikom o postupku i uslovima izbora akademskog osoblja.

1. Kao dokaze o ispunjavanju opštih i posebnih uslova, kandidati su dužni uz prijavu na konkurs dostaviti i

* izvod iz matične knjige rođenih (original ili ovjerena kopija),
* uvjerenje o državljanstvu (original ili ovjerena kopija),
* biografiju i bibliografiju,
* dokaze o ispunjavanju uslova predviđenih u važećem Zakonu o visokom obrazovanju i Pravilniku o uslovima za izbor u naučno-nastavna, umjetničko-nastavna, nastavna i saradnička zvanja,
* aktuelnu odluku o izboru u zvanje (original ili ovjerena kopija), osim ukoliko se kandidat prvi put bira u zvanje.
* diplome svih završenih ciklusa studija (ovjerene kopije),
* uvjerenje da se protiv kandidata ne vodi krivični postupak (za kandidate koji nisu prethodno bili angažovani na Nezavisnom univerzitetu Banja Luka).

1. Konkurs ostaje otvoren 15 (petnaest) dana od dana objavljivanja u jednim dnevnim novinama i na internet stranici [www.nubl.org](http://www.nubl.org)
2. Sa izabranim kandidatom zaključiće se Ugovor o radu ili Ugovor o dopunskom radu.
3. Nepotpune i neblagovremene prijave neće se uzimati u razmatranje.
4. Prijave na Konkurs sa potrebnim prilozima dostaviti lično ili poštom preporučeno, na adresu:

**NEZAVISNI UNIVERZITET BANJALUKA**

**Veljka Mlađenovića 12 e**

**78 000 Banjaluka**